# **Kriteriji vrednovanja i ocjenjivanja učenika iz nastavnog predmeta INFORMATIKA 5.- 8. razred**

Učiteljice: Ružica Breški i Kristina Štrlek

Postupci vrednovanja u predmetu Informatika realiziraju se trima pristupima vrednovanju: ***1. vrednovanje za učenje, 2. vrednovanje kao učenje i 3. vrednovanje naučenog.***

Uspjeh učenika iz Informatike vrednuje se gotovo na svakom satu kroz praktičan rad na računalu, te vrednovanje aktivnosti tijekom nastavnog sata, usmenog ispitivanja, kao i vrednovanje domaćih zadaća i dodatnih aktivnosti kao što su rad na projektnom zadatku, izrada plakata, referata, umnih mapa i sl.

Učenici kroz jedno polugodište skupljaju „plusiće“ za izvršavanje domaćih zadaća ili radova na računalu u školi. Pet „plusića“ je ocjena 5, 4 „plusića“ i jedan minus je ocjena 4 i tako redom.

**Elementi ocjenjivanja/vrednovanja:**

|  |  |
| --- | --- |
| **Naziv** | **Opis** |
| Usvojenost znanja | Uspjeh učenika u usmenom i pismenom provjeravanju. Jedna velika pisana provjera po polugodištu. Do 3 kratke provjere po polugodištu. Provjere mogu biti on-line provjere – Testmoz, Forms, Nearpod (u kontroliranim uvjetima) ili pisane na papiru. |
| Rješavanje problema | Praktične provjere znanja (rad na računalu) na kraju svake cjeline. Kratke pisane provjere u kojima se utvrđuje primjena znanja kod rješavanja zadataka.  |
| Digitalni sadržaji i suradnja | Učenici izrađuju digitalne sadržaje samostalno, u paru ili u grupi. Komuniciranje u timu i suradnja na projektu, predstavljanje svojih radova i svojeg e-portfolia. Digitalni sadržaji mogu biti prezentacije, referati izrađeni u programu za obradu teksta, videozapisi, mrežne stranice, kvizovi, on-line digitalne knjige itd. Tu se upisuju i ocjene iz skupljenih „plusića“. U ovu rubriku se upisuju i ocjene iz dodatnih aktivnosti koje su navedene u tablici ispod. |

Dodatne aktivnosti učenika:

|  |  |
| --- | --- |
| Naziv | Način vrednovanja |
| Plakat (na papiru ili on-line), kartice za igre npr. memori | Učenik može izraditi za veću ocjenu u dogovoru s nastavnikom. |
| Referat | Učenik može izraditi za veću ocjenu u dogovoru s nastavnikom. |
| PowerPoint prezentacija | Učenik može izraditi za veću ocjenu u dogovoru s nastavnikom. |
| Kviz ( Kahoot, Testmoz, Forms ...) | Učenik može izraditi za veću ocjenu u dogovoru s nastavnikom. |

**Razine postignuća:**

|  |  |  |  |
| --- | --- | --- | --- |
| Ocjena | Razina | Opis | Učenik će moći…. |
| Nedovoljan (1) |  | Neusvojenost osnovnih pojmova | Učenik ne izvršava zadatke, ne surađuje, ne želi govoriti, ometa druge. |
| Dovoljan (2) | Znanje, reprodukcija | Mogućnost reprodukcije u izvornom obliku | …definirati, nabrojiti, imenovati, poredati, opisati osnovne pojmove. |
| Dobar (3) | Konceptualno razumijevanje | Uočavanje i povezivanje glavnih koncepata, opisivanje tijeka događaja ili procesa | … prepoznati osnovne pojmove, razumije gradivo, ali ga ne zna primijeniti niti obrazložiti, uz pomoć učitelja rješava jednostavne zadatke |
| Vrlo dobar (4) | Primjena | Primjena naučenog na novom primjeru | … razumije gradivo i zna ga objasniti, služi se usvojenim znanjem, navodi vlastite primjere, samostalno rješava postavljene zadatke. |
| Odličan (5) | Rješavanje problema | Organiziranje usvojenog znanja i vještina za rješavanje problema | … stečeno znanje primjenjuje na nove, složenije primjere, uspješno izvršava korelaciju sa sličnim gradivom, samostalno rješava složenije zadatke, služi se dodatnim izvorima znanja, sposoban je prenositi znanje na druge. |

|  |
| --- |
| **Pravila ponašanja učenika u učionici:**Slušati upute nastavnika, paziti na informatičku opremu (strojnu i programsku), ne ostavljati nered iza sebe. |

|  |
| --- |
| **Zaključna ocjena:** Zaključna ocjena iz informatike rezultat je ukupnog vrednovanja tijekom nastavne godine.Proizlazi iz svih ocjena i bilježaka o praćenju učenika upisanih u imenik.Svi navedeni elementi ocjenjivanja jednako su vrijedni. Zaključna ocjena ne mora proizlaziti iz aritmetičke sredine upisanih ocjena, osobito ako je učenik pokazao napredak, a što je vidljivo iz bilježaka o praćenju u imeniku. |